มงคลกิตติ์ ควง พิเชษฐ ลอกป้าย ฝ่ายค้านอิสระ หน้าห้องทำงานสภา 
มงคลกิตติ์ ควง พิเชษฐ ปิดฉาก ลอกป้าย ฝ่ายค้านอิสระ หน้าห้องทำงานที่รัฐสภาฯ ออก ลั่นหากรัฐบาลทุจริต จะนำป้ายกลับมาติดใหม่ ขณะพิเชษฐ มั่นใจ สภาจะไม่ล่มอีกวันที่ 8 ม.ค. ที่รัฐสภา นายมงคลกิตติ์ สุขสินธารานนท์ หัวหน้าพรรคไทยศรีวิไลย์ และนายพิเชษฐ สถิรชวาล หัวหน้าพรรคประชาธรรมไทย ร่วมกันลอกป้ายสติกเกอร์ฝ่ายค้านอิสระ ออกจากบริเวณหน้าห้องทำงานชั้น 1 อาคารรัฐสภา เพื่อร่วมเป็นฝ่ายรัฐบาลอย่างเป็นทางการโดย นายมงคลกิตติ์ กล่าวว่า ป้ายนี้กาวติดแน่นต้องใช้แรงในการดึงออกเยอะ จะไม่เอาออกดีหรือไม่ เปรียบเหมือนความหนักแน่นตอนเริ่มตั้งฝ่ายค้านอิสระ หากรัฐบาลบริหารงานด้วยความซื่อสัตย์สุจริต ป้ายนี้ก็คงจะไม่แปะอีกต่อไป ในช่วงระยะเวลา 3 ปีครึ่งที่เหลืออยู่ แต่หากบริหารประเทศไม่มีการแก้ปัญหา ไม่มีธรรมาภิบาล มีการทุจริตคอร์รัปชันจนประชาชนรับไม่ได้ ป้ายนี้ก็จะกลับกลายมาเป็นคำว่า ฝ่ายค้านทันทีขณะที่ นายพิเชษฐ ระบุว่า การเข้าร่วมกับรัฐบาลเพื่อต้องการให้รัฐบาลมีความมั่นคงมีเสถียรภาพ โดยเฉพาะเรื่องเศรษฐกิจ ขณะเดียวกันกลุ่มกิจสังคมใหม่ก็ได้มีการรับสมาชิกใหม่ คือ นายจารึก ศรีอ่อน ส.ส.จันทบุรี ที่ถูกพรรคอนาคตใหม่มีมติขับออกจากพรรค ล่าสุดได้เข้าร่วมเป็นสมาชิกพรรคพลังท้องถิ่นไทด้วยทั้งนี้ ยืนยันว่าไม่ได้เป็นการต่อรองเก้าอี้รัฐมนตรีหรือตำแหน่งทางการเมืองใดๆ และมั่นใจว่าต่อจากนี้สภาฯจะไม่มีการล่มอีก เนื่องจากเสียงของรัฐบาลเพียงพอต่อการประชุม ที่ 264 ต่อ 236 จึงขอให้รัฐบาลไม่ต้องห่วงอีกต่อไป.
มงคลกิตติ์ ควง พิเชษฐ ปิดฉาก ลอกป้าย ฝ่ายค้านอิสระ หน้าห้องทำงานที่รัฐสภาฯ ออก ลั่นหากรัฐบาลทุจริต จะนำป้ายกลับมาติดใหม่ ขณะพิเชษฐ มั่นใจ สภาจะไม่ล่มอีก 
เต้มงคลกิตติ์,มงคลกิตติ์ สุขสินธารานนท์,ฝ่ายค้านอิสระ,พิเชษฐ สถิรชวาล,ลอกป้ายฝ่ายค้านอิสระ,สภาไม่ล่ม,ข่าววันนี้,ข่าวทั่วไป